**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PAVEDIMO KLAIPĖDOS MIESTO SAVIVALDYBĖS ADMINISTRACIJOS DIREKTORIUI ĮGYVENDINTI STEIGĖJO TEISES IR PAREIGAS“**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos savivaldybės taryba suteiktų įgaliojimus Administracijos direktorei įgyvendinti savininko teises ir pareigas, organizuojant kultūros ir meno darbuotojų atestavimą, kuris numatytas LR Kultūros centrų įstatyme.

Atestavimo tikslas yra suteikti kultūros ir meno darbuotojams kvalifikacines klases ir sudaryti prielaidas jiems gauti teisingą atlyginimą, atitinkantį kvalifikaciją ir darbo sudėtingumą. Siekiama, atsižvelgiant į savivaldybės biudžeto galimybes, skatinti visų darbuotojų profesinį tobulėjimą, diferencijuoti atlyginimus ir padidinti juos to nusipelniusiems darbuotojams.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, vykdant LR Kultūros centrų įstatymo 14 straipsnio 6 punktą, kuriuo nustatyti tokie Savivaldybės tarybos įgaliojimai savivaldybės kultūros centrų reglamentavimo srityje: “Savivaldybės taryba... organizuoja savivaldybės kultūros centrų kultūros ir meno darbuotojų kvalifikacijos kėlimą ir atestavimą;“. Jis bus organizuojamas, vadovaujantis Valstybės ir savivaldybių kultūros centrų kultūros ir meno darbuotojų atestavimo nuostatais, patvirtintais Kultūros ministro 2004-12-31 įsakymu Nr. ĮV-44 (Toliau – Atestavimo nuostatai).

Kadangi visuose minėtų Atestavimo nuostatų punktuose, kuriuose numatyti steigėjo įgaliojimai, numatyta, kad tai vykdo *„kultūros centro steigėjas arba savininko teises ir pareigas įgyvendinanti institucija“,* siūloma pavesti Administracijos direktorei būti šia institucija*.* Tuo siekiama paspartinti arba neužtęsti procedūrų, tvirtinant kvalifikacinius testus, Atestavimo komisijos siūlymus, pakeičiant komisijos narį kitu ir pan.

**3. Kokių rezultatų laukiama.**

Pavedus šgyvendinti steigėjo teises ir pareigas Admininstracijos direktorei, atestavimo procedūros vyks greičiau, nelaukiant kas kartą eilinio savivaldybės tarybos posėdžio.

**4. Sprendimo projekto rengimo metu gauti specialistų vertinimai.**

Sprendimo projektas derintas su Juridinio skyriaus specialistais. Pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, kadangi iki atestavimo pabaigos ir rezultatų apibendrinimo papildomų lėšų poreikis nėra žinomas.

**6.** **Lėšų poreikis sprendimo įgyvendinimui.**

Šiuo metu papildomų Savivaldybės lėšų poreikio nėra.

**7. Galimos teigiamos ar neigiamos sprendimo priėmimo pasekmės.**

Teigiama pasekmų – atestavimo procesas vyks greičiau.

Neigiamų pasekmių nenumatoma.

Kultūros skyriaus vedėjas Narūnas Lendraitis

V. Pakalniškis, tel. 39 61 75